કોમનવેલ્થ ગેમ્સ-૨૦૧૮માં પાકિસ્તાન માત્ર ૧ ગોલ્ડ જીતી શક્યું છે જ્યારે આપણા દેશની ટેબલ ટેનિસ પ્લેયર માનિકા બત્રાએ એકલા હાથે બે ગોલ્ડ જીત્યા છે. ૨૨ વર્ષીય માનિકાએ ચાર વર્ષની ઉંમરે સૌપ્રથમવાર ટેબલ ટેનિસનું રેકેટ હાથમાં લીધું હતું. માનિકા ૧૬ વર્ષની થઇ ત્યારે તેને મોડેલિંગ માટે ઢગલાબંધ ઓફર આવવા લાગી હતી. પરંતુ આ તમામ ઓફરને તેણે 'નો થેન્ક્સ' કહીને ફગાવી હતી. તેનું લક્ષ્યાંક મોેડેલિંગ નહીં પણ દેશને મેડલ જીતવાનું હતું. ટેબલ ટેનિસમાં દેશનું નામ રોશન કરવા તેણે કોલેજમાંથી પણ ડ્રોપઆઉટ લઇ લીધો છે.